Johannes Eriksen Malmin

Johannes Eriksen Malmin (1777–1852) var en norsk gårdbruker og stortingsmann fra Bjerkreim i Rogaland.

Malmin var født i Bjerkreim, hvor faren var gårdbruker. Da han var rundt 20 år gammel arbeidet han i tre år i Bergen. Der lærte han seg å skrive og regne, og skaffet seg en del bøker. Han ble senere gårdbruker på farsgården og drev et sagbruk. Han var mye benyttet i kommunal aktivitet, medlem av skolestyret 1826–32 og deltok ofte under jordskifteforretninger.

I 1818 var han stortingsmann fra Stavanger amt. Han var medlem av fem komiteer, blant annet var han med i komiteen om skyssloven og komiteen om innkvartering.

 Referanser 

Kategori:Norske bønder
Kategori:Stortingsrepresentanter 1818–1820
Kategori:Stortingsrepresentanter for Rogaland
Kategori:Personer fra Bjerkreim kommune